རྫོང་རྒྱབ་ཀླུ་ཁང་གི་ལྡེབས་རིས་བྲིས་རྒྱུན་ནི་བོད་ཀྱི་སྲོལ་རྒྱུན་རི་མོའི་ལུགས་ཆེན་པོ་ལྔའི་ཡ་རྒྱལ་སྨན་ལུགས་རྙིང་མའི་བྲིས་རྒྱུན་ཡིན་ཞིང་།དེ་ཡང་དུས་རབས་བཅོ་ལྔའི་དུས་མགོར་ལྷོ་བྲག་སྨན་ཐང་ཁུལ་དུ་འཁྲུངས་པའི་པིར་ཐོག་མཁན་པོ་སྨན་བླ་དོན་གྲུབ་རྒྱ་མཚོས་གསར་གཏོད་གནང་བའི་བོད་ཀྱི་རི་མོའི་གྲུབ་མཐའ་ཆེན་པོ་ལྔའི་ཡ་རྒྱལ་སྨན་ལུགས་ཞེས་གངས་ཅན་ཡུལ་དུ་བཟོ་ཡི་གནས་ལ་སྙན་པའི་གྲགས་པ་དབྱར་གྱི་རྔ་སྒྲ་གྲགས་པ་བཞིན།གངས་ཅན་ཡུལ་ན་མཚན་སྙན་ཤིན་ཏུ་ཆེ།འདིར་ཁོ་བོས་ལོ་འཁོར་གསུམ་རིང་གི་དུས་ཚོད་ནང་རྫོང་རྒྱབ་ཀླུ་ཁང་གི་ལོ་རྒྱུས་ཡིག་ཆ་ཁག་དང་།རྫོང་རྒྱབ་ཀླུ་ཁང་གི་ཐོག་མའི་གནས་ཀྱི་ཆགས་ཡུལ།ད་དུང་དགོན་པའི་རྟེན་དང་བརྟེན་པ།ལྷག་པར་ལྡེབས་བྲིས་ནང་དོན་དང་རི་མོའི་ཁྱད་ཆོས་སོགས་ལ་རང་ནུས་གང་ཡོད་ཀྱིས་དཔྱད་པ་བྱེད་ཁུལ་ཙམ་ལས།གནད་ལ་ཕིགས་པའི་ནང་དོན་ཟབ་མོ་ཞིག་བརྗོད་རྒྱུ་ནི་དཀའ་ཚེགས་ཤིན་ཏུ་ཆེ།འདིར་ཁོ་བོས་ལོ་འཁོར་གསུམ་རིང་གི་དུས་ཚོད་ནང་རྫོང་རྒྱབ་ཀླུ་ཁང་གི་ལོ་རྒྱུས་ཡིག་ཆ་ཁག་དང་།རྫོང་རྒྱབ་ཀླུ་ཁང་གི་ཐོག་མའི་གནས་ཀྱི་ཆགས་ཡུལ།ད་དུང་དགོན་པའི་རྟེན་དང་བརྟེན་པ།ལྷག་པར་ལྡེབས་བྲིས་ནང་དོན་དང་རི་མོའི་ཁྱད་ཆོས་སོགས་ལ་རང་ནུས་གང་ཡོད་ཀྱིས་དཔྱད་པ་བྱེད་ཁུལ་ཙམ་ལས།གནད་ལ་ཕིགས་པའི་ནང་དོན་ཟབ་མོ་ཞིག་བརྗོད་རྒྱུ་ནི་དཀའ་ཚེགས་ཤིན་ཏུ་ཆེ།རྒྱུ་མཚན་ནི་རྫོང་རྒྱབ་ཀླུ་ཁང་གི་ལོ་རྒྱུས་ཡིག་ཆ་རྣལ་མ་ཞིག་དང་རྫོང་རྒྱབ་ཀླུ་ཁང་གི་དཀར་ཆགདེ་བཞིན་འབྲེལ་ཡོད་ཀྱི་ལོ་རྒྱུས་དཔྱད་གཞི།ཁྱད་པར་རྫོང་རྒྱབ་ཀླུ་ཁང་གི་ལྡེབས་བྲིས་བཞེངས་པ་པོ་སུ་ཞིག་ཡིན་མིན་གྱི་དཔྱད་གཞི་གང་སར་བཙལ་འཚོལ་བྱས་ཀྱང་དཀའ་བ་ཙམ་ལས་ཕན་ནུས་ཆེར་མི་ཐོན།ཡིན་ན་ཡང་ཁོ་བོས་དུས་ཁོམ་ཡོད་ཚད་ལ་རྫོང་རྒྱབ་ཀླུ་ཁང་དུ་བསྐྱོད་ནས་དགོན་པའི་ལོ་རྒྱུས་དང་།ལྡེབས་བྲིས་སོགས་ལ་རང་བློས་གང་དཔོག་གིས་ཉམས་ཞིབ་དང་དཔྱད་པ་བྱས་པའི་འབྲས་བུ་ལས་རྫོང་རྒྱབ་ཀླུ་ཁང་གི་ལྡེབས་བྲིས་རི་མོའི་བྲིས་རྒྱུན་གང་ཡིན་འདིར་བརྗོད་ཡོད་དེ།གོང་སྨོས་ལྟར་རྫོང་རྒྱབ་ཀླུ་ཁང་གི་ལྡེབས་བྲིས་རི་མོའི་བྲིས་རྒྱུན་ནི་སྨན་ལུགས་རྙིང་མའི་བྲིས་རྒྱུན་ཁྱད་འཕགས་ཅན་ཞིག་ཡིན་པ་དཔྱད་རྩོམ་འདིའི་ནང་ཐེ་ཚོམ་མེད་པའི་ཐོག་ནས་གཏན་འཁེལ་བྱས་ཡོད་ལ།རང་རེ་ཁ་བའི་ལྗོངས་ཀྱི་སྒྱུ་རྩལ་ལ་མངའ་བརྙེས་པའི་མཁས་དབང་ཚང་མས་ཁས་ལེན་མི་གནང་མཁན་ནི་སྤྱིར་མེད།དེ་བཞིན་གནས་འདིར་ཞིབ་འཇུག་དང་གཙིགས་ཆེན་གནང་མཁན་གྱི་མཁས་པ་སུས་ཀྱང་རྩ་བའི་ཆ་ནས་རྫོང་རྒྱབ་ཀླུ་ཁང་གི་ལྡེབས་བྲིས་རི་མོ་ནི་སྨན་ལུགས་རྙིང་མའི་བྲིས་རྒྱུན་ཡིན་པ་གང་ཞིག་བྲིས་ཆ་ཧ་ཅང་གི་ཚད་མཐོན་པོ་ཞིག་ལ་སླེབས་ཡོད་པའི་དགོངས་བཞེས་གནང་གི་ཡོད།དེ་ལྟར་བརྗོད་དགོས་དོན་ནི་རྫོང་རྒྱབ་ཀླུ་ཁང་གི་ལྡེབས་བྲིས་ནི་འདས་ཟིན་པའི་ལོ་ཡི་ཉག་མ་༣༠༠ལྷག་གི་ལོ་རྒྱུས་ལྡན་ཡོད་ལ་ལྡེབས་བྲིས་དེ་རྣམས་རྩ་བའི་ཆ་ནས་དུས་ད་ལྟ་ཡང་ཉམས་ཆག་མེད་པར་སྐྱེ་བོ་ཚང་མའི་འདྲེན་བྱེད་ཡུལ་དུ་གནས་ཡོད་དེ།ལྡེབས་བྲིས་ཀྱི་བྲིས་རྒྱུན་ལས་ཡུལ་ལྗོངས་བཀོད་པ་དང་།ཚོན་མདངས།བཅད།ལྷའམ་མི་སྣའི་འགྱིངས་སྟབས།ཉམས་འགྱུར།གསེར་རིས་རྒྱན་སྤྲོས་སོགས་སྨན་ཐང་ལུགས་ཀྱི་བྲིས་རྒྱུན་དང་གཅིག་མཚུངས་ཡིན་པ་ནི་རྫོང་རྒྱབ་ཀླུ་ཁང་གི་ད་བར་གནས་པའི་ལྡེབས་བྲིས་རྣམས་ལས་གསལ་ཤེས་ཐུབ།